કચ્‍છ – વાગડનું રાપર ગામ રવિભાણ સંપ્રદાયનું ધામ છે. ત્રિકમભગત ગરવા જ્ઞાતિના એક હરિજનકુળના હતા. રાપરનું રામવાવ તેમનું જન્‍મસ્‍થળ. ભાણસાહેબના શિષ્‍ય ખીમસાહેબના શિષ્‍ય એટલે ત્રિકમસાહેબ. સાહેબ પરંપરાના ભકતો આત્મજ્ઞાની, સંત અને ભકતકવિઓ હતા. ત્રિકમસાહેબ ગુરુઓને વંદન કરી ચિત્રોડ ગામે આવ્‍યા. અહીં એમણે એક વિશાળ મઢી તૈયાર કરાવી. અહીં રહી સંપ્રદાયનો પ્રચાર પ્રસાર કર્યો. અંતે કાળધર્મ પામ્‍યા, પણ ઇચ્‍છાનુસાર રાપરના દરિયાસ્‍થાનમાં ખીમસાહેબની સમાધિ પાસે તેમની સમાધિ બની.